CELEX: 22010D0092
Language: sk
Date: 2010-07-02 00:00:00
Title: Rozhodnutie Spoločného výboru EHP č. 92/2010 z  2. júla 2010 , ktorým sa mení a dopĺňa príloha XVIII (Zdravie a bezpečnosť pri práci, pracovné právo a rovnaké zaobchádzanie s mužmi a ženami) a protokol 37 k Dohode o EHP

21.10.2010   
            
            
               SK
            
            
               Úradný vestník Európskej únie
            
            
               L 277/46
            
         ROZHODNUTIE SPOLOČNÉHO VÝBORU EHP
   č. 92/2010
   z 2. júla 2010,
   ktorým sa mení a dopĺňa príloha XVIII (Zdravie a bezpečnosť pri práci, pracovné právo a rovnaké zaobchádzanie s mužmi a ženami) a protokol 37 k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore, zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej články 98 a 101,
   keďže:
   
               (1)
            
            
               Príloha XVIII k dohode bola zmenená a doplnená rozhodnutím Spoločného výboru EHP č. 54/2010 z 30. apríla 2010 (1).
            
         
               (2)
            
            
               Protokol 37 k dohode bol zmenený a doplnený rozhodnutím Spoločného výboru EHP č. 159/2009 zo 4. decembra 2009 (2).
            
         
               (3)
            
            
               Rozhodnutie Komisie 2009/17/ES z 19. decembra 2008, ktorým sa zriaďuje Výbor odborníkov pre vysielanie pracovníkov (3), sa má začleniť do dohody.
            
         
               (4)
            
            
               Aby dohoda riadne fungovala, treba zmeniť a doplniť protokol 37 k dohode tak, aby zahŕňal Výbor odborníkov pre vysielanie pracovníkov zriadený rozhodnutím 2009/17/ES, ako aj zmeniť a doplniť prílohu XVIII s cieľom vymedziť postup zapojenia sa do tohto výboru,
            
         ROZHODOL TAKTO:
   Článok 1
   Za bod 30 (smernica Európskeho parlamentu a Rady 96/71/ES) prílohy XVIII k dohode sa vkladá tento bod:
   
               „30a.
            
            
               
                  32009 D 0017: rozhodnutie Komisie 2009/17/ES z 19. decembra 2008, ktorým sa zriaďuje Výbor odborníkov pre vysielanie pracovníkov (Ú. v. EÚ L 8, 13.1.2009, s. 26).
               Spôsoby zapojenia štátov EZVO v súlade s článkom 101 dohody:
               Každý štát EZVO môže v súlade s článkom 3 rozhodnutia Komisie 2009/17/ES nominovať dve osoby, ktoré sa budú ako pozorovatelia zúčastňovať na zasadnutiach Výboru odborníkov pre vysielanie pracovníkov.“
            
         Článok 2
   Do protokolu 37 (obsahujúceho zoznam určený v článku 101) k dohode sa vkladá tento bod:
   
               „33.
            
            
               Výbor odborníkov pre vysielanie pracovníkov (rozhodnutie Komisie 2009/17/ES).“
            
         Článok 3
   Znenia rozhodnutia 2009/17/ES v islandskom a nórskom jazyku, ktoré sa uverejnia v dodatku EHP k Úradnému vestníku Európskej únie, sú autentické.
   Článok 4
   Toto rozhodnutie nadobúda účinnosť 3. júla 2010 pod podmienkou, že Spoločnému výboru EHP boli doručené všetky oznámenia podľa článku 103 ods. 1 dohody (4).
   Článok 5
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 2. júla 2010
      
         
            Za Spoločný výbor EHP
         
         
            predseda
         
         Stefán Haukur JÓHANNESSON
      
   
   
      (1)  Ú. v. EÚ L 181, 15.7.2010, s. 22.
   
      (2)  Ú. v. EÚ L 62, 11.3.2010, s. 65.
   
      (3)  Ú. v. EÚ L 8, 13.1.2009, s. 26.
   
      (4)  Ústavné požiadavky neboli oznámené.